pythainlp/thaigov-v2-corpus-22032023 huggingface dataset:
วันอังคารที่ 14 กันยายน 2564
รมว.สุชาติ รับมอบเครื่องอุปโภคบริโภคจากภาคเอกชน ช่วยเหลือพี่น้องแรงงานสู้ภัยโควิด-19
รมว.สุชาติ รับมอบเครื่องอุปโภคบริโภคจากภาคเอกชน ช่วยเหลือพี่น้องแรงงานสู้ภัยโควิด-19
เมื่อวันที่14กันยายน2564นายสุชาติชมกลิ่นรัฐมนตรีว่าการกระทรวงแรงงานรับมอบเครื่องอุปโภคบริโภคจากภาคเอกชนจำนวน3คณะเพื่อให้กระทรวงแรงงานนำไปช่วยเหลือพี่น้องผู้ใช้แรงงานที่ได้รับผลกระทบจากจากโควิด-19คณะแรกนายทาคาฮากิโคบายาชิกรรมการบริษัทคิทซ์(ประเทศไทย)จำกัดร่วมกับสหภาพแรงงานคิทซ์แห่งประเทศไทยมอบข้าวสารขนาดถุงละ5กิโลกรัมจำนวน800ถุงและอาหารแห้งจำนวนหนึ่งคณะที่สองนายวราวงศ์ตั้งกิจเวทย์กรรมการผู้จัดการใหญ่บริษัทแวนด้าแพคจำกัดและคณะมอบกล่องใส่อาหารพร้อมฝาปิดและถ้วยใส่อาหารพร้อมฝาปิดจำนวน50,000ชุดและคณะที่3นายฮิโรยูกิฮะเซกาวาประธานบริษัทเอดับเบิ้ลยู(ไทยแลนด์)จำกัดและคณะผู้บริหารชาวญี่ปุ่นมอบข้าวสารบรรจุถุงขนาด5กิโลกรัมจำนวน1,000ถุงโดยมีนายสุรชัยชัยตระกูลทองผู้ช่วยรัฐมนตรีประจำกระทรวงแรงงานนางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานนายสุเทพชิตยวงษ์เลขานุการรัฐมนตรีว่าการกระทรวงแรงงานพล.ต.ต.นันทชาติศุภมงคลประจำสำนักเลขาธิการนายกรัฐมนตรีปฏิบัติหน้าที่ประจำกระทรวงแรงงานนางเธียรรัตน์นะวะมะวัฒน์ โฆษกกระทรวงแรงงาน(ฝ่ายการเมือง)นายสุทธิสุโกศลปลัดกระทรวงแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยณบริเวณโถงชั้น1อาคารกระทรวงแรงงานโดยนายสุชาติกล่าวว่าจากสถานการณ์การแพร่ระบาดของโควิด-19ท่านนายกรัฐมนตรีและรมว.กลาโหมพล.อ.ประยุทธ์จันทร์โอชาและท่านรองนายกรัฐมนตรีพล.อ.ประวิตรวงษ์สุวรรณซึ่งท่านกำกับดูแลกระทรวงแรงงานได้มีความห่วงใยพี่น้องผู้ใช้แรงงานและประชาชนทั่วไปจากสถานการณ์การระบาดของโรคโควิด-19
“วันนี้กระทรวงแรงงานขอขอบคุณภาคเอกชนทั้ง3คณะอย่างบริษัทคิทซ์(ประเทศไทย)จำกัดและสหภาพแรงงานคิทซ์แห่งประเทศไทยที่มอบข้าวสารและอาหารแห้งบริษัทแวนด้าแพคจำกัดที่มอบกล่องและถ้วยใส่อาหารพร้อมฝาปิดและบริษัทเอดับเบิ้ลยู(ไทยแลนด์)จำกัดที่มอบข้าวสารเพื่อให้กระทรวงแรงงานนำไปช่วยเหลือพี่น้องผู้ใช้แรงงานที่ได้รับผลกระทบจากจากโควิด-19เป็นการช่วยแบ่งเบาภาระและเป็นการสร้างขวัญกำลังใจในการต่อสู้กับการแพร่ระบาดของโควิด-19ให้ก้าวข้ามสถานการณ์นี้ไปด้วยกัน”นายสุชาติกล่าวในท้ายสุด
+++++++++++++++++++
กองเผยแพร่และประชาสัมพันธ์
14กันยายน2564
วันพุธที่ 29 มิถุนายน 2565
รัฐมนตรีสุริยะฯ ร่วมเป็นเกียรติในพิธีเปิดงาน FTI EXPO 2022 : SHAPING FUTURE INDUSTRIES for STRONGER THAILAND จ. เชียงใหม่
รัฐมนตรีสุริยะฯ ร่วมเป็นเกียรติในพิธีเปิดงาน FTI EXPO 2022 : SHAPING FUTURE INDUSTRIES for STRONGER THAILAND จ. เชียงใหม่
จังหวัดเชียงใหม่ : วันนี้ (29 มิถุนายน 2565) เวลา 11.45 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมเป็นเกียรติในพิธีเปิดงาน FTI EXPO 2022 : SHAPING FUTURE INDUSTRIES for STRONGER THAILAND จัดโดย สภาอุตสาหกรรมแห่งประเทศไทย โดยได้รับเกียรติจากพลเอก ประยุทธ์ จันทร์โอชา นายกรัฐมนตรีเป็นประธานในพิธี มีนายธีระยุทธ วาณิชชัง ผู้ช่วยรัฐมนตรีประจำกระทรวงอุตสาหกรรม นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นางวรวรรณ ชิตอรุณ รองปลัดกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นายวันชัย พนมชัย อธิบดีกรมโรงงานอุตสาหกรรม ผู้บริหารและเจ้าหน้าที่กระทรวงอุตสาหกรรม ร่วมงาน ณ ศูนย์ประชุมและแสดงสินค้านานาชาติฯ เชียงใหม่
.
การจัดงาน FTI EXPO 2022 ชูแนวคิด SHAPING FUTURE INDUSTRIES for STRONGER THAILAND ฉากทัศน์ใหม่อุตสาหกรรมไทยสู่อนาคต เพื่อประเทศไทยที่แข็งแกร่งกว่าเดิม ชี้เทรนด์ธุรกิจโลกช่วยให้ธุรกิจไทยพร้อมรับมือกับการเปลี่ยนแปลงในอนาคต ระหว่างวันที่ 29 มิถุนายน - 3 กรกฎาคม 2565 ณ ศูนย์ประชุมและแสดงสินค้านานาชาติฯ จังหวัดเชียงใหม่
.
ภายในงานมีไฮไลต์สำคัญที่จะช่วยให้ธุรกิจไทยสามารถเดินตามแนวทาง 3 เรื่องสำคัญคือ Innovation & Technology BCG Model
Innovation & Technology ปัจจุบันนวัตกรรมและเทคโนโลยีถูกนำมาปรับใช้กับทุกภาคส่วนเพื่อสร้างความแตกต่างให้กับธุรกิจและทันต่อการเปลี่ยนแปลงของโลก อาทิ นวัตกรรมอาหารแห่งอนาคต หรือ Plant-based อาหารจากพืชและเห็ด นวัตกรรมที่ช่วยแก้ปัญหาการขาดแคลนอาหารในอนาคต BCG Model การเดินธุรกิจตามแนวยุทธศาสตร์บีซีจีโมเดล เป็นการพัฒนาเศรษฐกิจแบบองค์รวมที่จะพัฒนาเศรษฐกิจ 3 มิติไปพร้อมกัน ได้แก่ เศรษฐกิจชีวภาพ (Bio Economy) เศรษฐกิจหมุนเวียน (Circular Economy) และเศรษฐกิจสีเขียว (Green Economy) โดยบีซีจีโมเดลยังถูกวางให้เป็นยุทธศาสตร์การขับเคลื่อนการพัฒนาประเทศไทยระยะเวลา 5 ปี (พ.ศ. 2564-2569) เพื่อให้สอดคล้องไปกับเทรนด์โลก ปีนี้อุตสาหกรรมต่างๆ จึงควรเน้นไปในทิศทางดังกล่าวให้มากขึ้น
.
#กระทรวงอุตสาหกรรม
#FTIEXPO2022
#SHAPINGFUTUREINDUSTRIESforSTRONGERTHAILAND
#PRMOI
วันศุกร์ที่ 3 ธันวาคม 2564
ปลัดกระทรวงกลาโหมเป็นประธานในพิธีทำบุญตักบาตร และพิธีสวดพระพุทธมนต์ถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
เนื่องในวันคล้ายวันพระบรมราชสมภพ
ในวันศุกร์ที่ ๓ ธันวาคม ๒๕๖๔ พลเอก วรเกียรติ รัตนานนท์ ปลัดกระทรวงกลาโหม พร้อมด้วย พันตำรวจเอกหญิง อังศุวรรณ รัตนานนท์ นายกสมาคมภริยาข้าราชการสำนักงานปลัดกระทรวงกลาโหม เป็นประธานในพิธีทำบุญตักบาตร และพิธีสวดพระพุทธมนต์ถวายพระราชกุศล พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันพระบรมราชสมภพ ๕ ธันวาคม ๒๕๖๔ ณ ห้องพินิตประชานาถ ในศาลาว่าการกลาโหม
โดยมีพิธีสวดพระพุทธมนต์ ถวายภัตตาหาร และจตุปัจจัยไทยธรรมแด่พระสงฆ์ทรงสมณศักดิ์ จำนวน ๑๐ รูป และ พิธีทำบุญตักบาตรพระสงฆ์ และสามเณร จำนวน ๘๙ รูป
ทั้งนี้ข้าราชการของสำนักงานปลัดกระทรวงกลาโหม จักน้อมนำแนวทางตามที่พระองค์ได้พระราชทานไว้เป็นเครื่องยึดเหนี่ยวในการปฏิบัติหน้าที่ และปฏิบัติตน เพื่อสร้างคุณประโยชน์แก่ประเทศชาติ และประชาชนสืบไป
วันอังคารที่ 15 มิถุนายน 2564
กรมการขนส่งทางบก ยืนยันร่างกฎกระทรวงว่าด้วยรถยนต์รับจ้างบรรทุกคนโดยสารไม่เกินเจ็ดคนผ่านระบบอิเล็กทรอนิกส์ พ.ศ. .... เน้นความเป็นธรรม
กรมการขนส่งทางบก ยืนยันร่างกฎกระทรวงว่าด้วยรถยนต์รับจ้างบรรทุกคนโดยสารไม่เกินเจ็ดคนผ่านระบบอิเล็กทรอนิกส์ พ.ศ. .... เน้นความเป็นธรรม เป็นทางเลือกให้ประชาชน มุ่งยกระดับคุณภาพการให้บริการขนส่งสาธารณะในยุคดิจิทัล
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า หลังจากที่คณะรัฐมนตรีมีมติเห็นชอบในหลักการร่างกฎกระทรวงว่าด้วยรถยนต์รับจ้างบรรทุกคนโดยสารไม่เกินเจ็ดคน ผ่านระบบอิเล็กทรอนิกส์ พ.ศ. .... เมื่อวันที่ 25 พฤษภาคม 2564 โดยกรมการขนส่งทางบก (ขบ.) ยืนยันว่าร่างกฎกระทรวงดังกล่าวได้คำนึงถึงผลประโยชน์ของประชาชนและสังคมในภาพรวมเป็นสำคัญ เพื่อเป็นการเปิดทางเลือกในการใช้บริการรถยนต์ส่วนบุคคลผ่านระบบแอปพลิเคชันที่มีความสอดคล้องตามวิถีชีวิตในยุคดิจิทัล อีกทั้งยังช่วยให้เกิดความปลอดภัยและความสะดวกสบายมากขึ้น ซึ่งจากผลสำรวจความคิดเห็นประชาชนทั่วไปและผู้ใช้บริการรถสาธารณะในพื้นที่กรุงเทพฯ และปริมณฑลของสวนดุสิตโพลพบว่า ร้อยละ 97 เห็นด้วยกับการผลักดันให้การใช้บริการแอปพลิเคชันเรียกรถเป็นบริการที่ถูกกฎหมาย นอกจากนี้ในปัจจุบันมีหลายประเทศที่มีการออกกฎหมายรองรับให้การขนส่งผู้โดยสารผ่านระบบแอปพลิเคชันเป็นการขนส่งที่ถูกต้องตามกฎหมาย เช่น สิงคโปร์ มาเลเซีย เวียดนาม อังกฤษ ฝรั่งเศส สเปน เยอรมัน และอิตาลี เป็นต้น
อธิบดีกรมการขนส่งทางบก กล่าวเพิ่มเติมว่า ร่างกฎกระทรวงฉบับนี้เป็นการกำหนดให้รถยนต์ส่วนบุคคลที่ให้บริการผ่านระบบอิเล็กทรอนิกส์ถือเป็นรถยนต์รับจ้างประเภทหนึ่งเช่นเดียวกันกับรถแท็กซี่ เพื่อให้สามารถกำกับดูแลการให้บริการให้มีความปลอดภัยและเป็นธรรมต่อประชาชน ซึ่งรถยนต์ส่วนบุคคลดังกล่าวต้องขึ้นทะเบียนกับ ขบ. ตามหลักเกณฑ์ที่กำหนดซึ่งมีความเท่าเทียมกับการให้บริการรถแท็กซี่ในปัจจุบัน เช่น ต้องมีอายุการใช้งาน ไม่เกิน 9 ปี ผู้ขับรถจะต้องมีใบอนุญาตขับรถยนต์สาธารณะและผ่านการตรวจสอบประวัติอาชญากรรม ต้องมีการทำประกันภัยรถยนต์สาธารณะเพิ่มเติมเพื่อคุ้มครองสวัสดิภาพของผู้โดยสาร ต้องติดเครื่องหมายแสดงการเป็นรถยนต์รับจ้างทางเลือกในตำแหน่งที่ชัดเจน เพื่อแสดงให้เห็นลักษณะการให้บริการที่แตกต่างจากรถแท็กซี่ โดยรถยนต์รับจ้างผ่านแอปพลิเคชันต้องเรียกใช้บริการผ่านแอปพลิเคชันเท่านั้น ผู้โดยสารจะไม่สามารถโบกเรียกหรือจอดรับผู้โดยสารทั่วไปได้ นอกจากนี้ยังกำหนดให้ผู้ให้บริการระบบแอปพลิเคชันต้องเป็นนิติบุคคลตามกฎหมายไทยและขึ้นทะเบียนกับ ขบ. เพื่อประโยชน์ในการกำกับดูแลให้เกิดความเป็นธรรมกับผู้โดยสาร และผู้ให้บริการผ่านแอปพลิเคชันด้วย
ทั้งนี้ ร่างกฎกระทรวงฉบับดังกล่าว ถือเป็นการเพิ่มโอกาสในการสร้างรายได้ให้กับแท็กซี่โดยการรับผู้โดยสารผ่านแอปพลิเคชันเพิ่มเติมจากการรับผู้โดยสารได้จากการโบกเรียกหรือจอดรับผู้โดยสาร และอยู่ระหว่างการพัฒนาแอปพลิเคชันติดตามรถแทน GPS ซึ่งสอดรับกับมาตรการเพิ่มรายได้ลดภาระค่าใช้จ่ายที่ ขบ. ได้กำหนดมาตรการเยียวยาให้กับกลุ่มรถแท็กซี่ โดยการขยายอายุการใช้งานรถแท็กซี่จาก 9 ปี เป็น 12 ปี รวมทั้งเปิดโอกาสให้แท็กซี่สามารถติดตั้งสื่อโฆษณาสินค้าหรือบริการบนตัวรถเพื่อเป็นการหารายได้เสริม ซึ่งการยกร่างกฎกระทรวงดังกล่าวเป็นเจตนารมณ์สำคัญของกระทรวงคมนาคม และ ขบ. เพื่อพัฒนาการให้บริการที่สอดคล้องกับเทคโนโลยีและความต้องการของประชาชน ภายใต้การกำกับดูแลเพื่อความปลอดภัยและเป็นธรรมกับทุกฝ่ายมุ่งให้เกิดการยกระดับมาตรฐานคุณภาพการให้บริการระบบการขนส่งสาธารณะต่อไป
วันพฤหัสบดีที่ 24 กุมภาพันธ์ 2565
รมว.เฮ้ง ห่วงแรงงานไทยในยูเครน ขอให้เฝ้าระวังติดตามข่าวสารจาก กต. อย่างใกล้ชิด
. .
เมื่อวันที่ 24 กุมภาพันธ์ 2565 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงข้อห่วงใยของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ไปยังคนไทยที่พำนักในยูเครน หลังสถานการณ์ระหว่างยูเครนและรัสเซียตึงเครียดว่า ท่านนายกรัฐมนตรีได้ติดตามสถานการณ์อย่างใกล้ชิดและมีความห่วงใยคนไทยทุกคนที่พำนักอยู่ ในส่วนของกระทรวงแรงงาน ขอให้พี่น้องแรงงานไทยที่ทำงานอยู่ในประเทศยูเครนเฝ้าระวัง ติดตามสถานการณ์ ข้อมูลข่าวสารจากกระทรวงการต่างประเทศ (กต.) อย่างใกล้ชิด เพื่อเตรียมความพร้อมอย่างทันท่วงที หากมีเหตุฉุกเฉินจำเป็นต้องอพยพกลับประเทศไทยก็ขอให้ปฏิบัติตามคำแนะนำของกระทรวงการต่างประเทศอย่างเคร่งครัดด้วยเช่นกัน ทั้งนี้ การให้ความช่วยเหลือของกระทรวงแรงงาน โดยกรมการจัดหางาน ได้มีเงินกองทุนเพื่อช่วยเหลือคนหางานไปทำงานในต่างประเทศเพื่อให้การช่วยเหลือแรงงานไทยที่ได้รับความเดือดร้อน กรณีคนงานไทยที่เป็นสมาชิกกองทุนและประสบปัญหาต้องเดินทางกลับประเทศไทยก่อนสิ้นสุดการเป็นสมาชิกกองทุน เนื่องจากภัยสงครามหรือปัญหาความไม่สงบหรือจากภัยธรรมชาติหรือเกิดโรคระบาด ซึ่งทางการของประเทศนั้น ๆ ประกาศกำหนดแล้ว ในการไปทำงานในต่างประเทศตามขั้นตอนของกฎหมายอีกด้วย
นายสุชาติ กล่าวต่อว่า ปัจจุบันมีแรงงานไทยที่ยังคงทำงานอยู่ในประเทศยูเครน จำนวน 139 คน (ข้อมูล ณ เดือนมกราคม 2565) เป็นแรงงานที่เดินทางด้วยตนเอง 116 คน และ Re-entry 23 คน ส่วนใหญ่ทำงานในตำแหน่งนวด สปา ในจำนวนนี้เป็นสมาชิกกองทุนเพื่อช่วยเหลือคนหางานไปทำงานต่างประเทศ 126 คน
ทั้งนี้ คนไทยและแรงงานไทยสามารถติดต่อขอความช่วยเหลือได้ที่ สถานเอกอัครราชทูต ณ กรุงวอร์ซอ ประเทศโปแลนด์ หมายเลข +48-696-642-348 ตลอด 24 ชั่วโมง หรือติดต่อผ่าน E-mail : thaiconsularwarsaw@thaiemb.pl
วันอังคารที่ 16 พฤศจิกายน 2564
ปลัดวธ. เป็นประธานการประชุมสำนักงานวัฒนธรรมจังหวัดกลุ่มจังหวัดภาคใต้ฝั่งอันดามัน (กระบี่ ตรัง พังงา ภูเก็ต ระนอง และสตูล)
ปลัดวธ. เป็นประธานการประชุมสำนักงานวัฒนธรรมจังหวัดกลุ่มจังหวัดภาคใต้ฝั่งอันดามัน (กระบี่ ตรัง พังงา ภูเก็ต ระนอง และสตูล)
วันที่ ๑๖ พฤศจิกายน ๒๕๖๔ เวลา ๑๐.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมสำนักงานวัฒนธรรมจังหวัดกลุ่มจังหวัดภาคใต้ฝั่งอันดามัน (กระบี่ ตรัง พังงา ภูเก็ต ระนอง และสตูล) โดยมี นางศศิฑอณร์ สุวรรณมณี ผู้ตรวจราชการกระทรวงวัฒนธรรม นางโชติกา อัครกิจโสภากุล ผู้ช่วยปลัดกระทรวงวัฒนธรรม ผู้บริหารกระทรวงวัฒนธรรม วัฒนธรรมจังหวัด และเจ้าหน้าที่ที่เกี่ยวข้องเข้าร่วม ณ ห้องภูสวย สวนอาหารเรือนทิพย์ จังหวัดกระบี่
วันเสาร์ที่ 18 ธันวาคม 2564
สุชาติรายงานนายกตู่ 2 วัน ลูกจ้างยื่นใช้สิทธิรับเงินสงเคราะห์ฯ เพิ่ม 1,746 คน 13.45 ล้านบาท
รายงานผลลูกจ้างยื่นใช้สิทธิขอรับเงินสงเคราะห์เพิ่ม หลังนายกสั่งพิจารณาปรับเพิ่มอัตราการจ่ายเงิน ช่วยลูกจ้างที่ถูกเลิกจ้างและไม่ได้รับค่าชดเชย กรณีสปก.ปิดดำเนินการเนื่องจากโควิด-19 ระหว่าง 16-17 ธ.ค.64 ยื่นใช้สิทธิแล้ว 1,746 คน เป็นเงิน 13,454,903 บาท
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพลเอก ประวิตร วงษ์สุวรรณ รองนายกรัฐมนตรี
ที่กำกับดูแลกระทรวงแรงงาน ได้ให้ความห่วงใยกลุ่มลูกจ้างที่ถูกเลิกจ้างเนื่องจากสถานประกอบกิจการต้องปิดกิจการสาเหตุจากได้รับผลกระทบจากการแพร่ระบาดของโรคติดเชื้อไวรัสโคโรนา 2019 และไม่สามารถจ่ายค่าชดเชยตามที่กฎหมายกำหนด โดยให้กระทรวงแรงงานรายงานผลการดำเนินงานเป็นระยะ ซึ่งหลังจากที่ระเบียบคณะกรรมการกองทุนสงเคราะห์ลูกจ้าง ว่าด้วย การจ่ายเงินสงเคราะห์ อัตราเงินที่จะจ่ายและระยะเวลาการจ่ายกรณีการระบาดของโรคติดเชื้อไวรัสโคโรนา 2019 (Coronavirus Disease (COVID-19)) พ.ศ.2564 ที่ปรับเพิ่มอัตราการจ่ายเงินสงเคราะห์ ให้กับลูกจ้างที่ถูกเลิกจ้าง มีผลใช้บังคับตั้งแต่วันที่ 16 ธันวาคม 2564 มีลูกจ้างที่อยู่ในข่ายได้รับสิทธิเงินสงเคราะห์เพิ่ม มายื่นขอรับสิทธิ์ระหว่างวันที่ 16 - 17 ธันวาคม 2564 แล้ว ทั้งกรณีค่าชดเชยและกรณีเงินอื่นๆ จำนวน 1,746 คน เป็นเงินรวม 13,454,903 บาท เป็นกรณีค่าชดเชย 1,228 คน เป็นเงิน 12,022,770 บาท กรณีเงินอื่นๆ ได้แก่ ค่าจ้าง ค่าล่วงเวลา ค่าทำงานในวันหยุด เป็นต้น จำนวน 518 คน เป็นเงิน 1,432,132 บาท ซึ่งลูกจ้างจะได้รับเงินสงเคราะห์เพิ่มคนละประมาณ 9,390 บาท เป็นอย่างน้อย สำหรับกรณีค่าชดเชย อำนาจการอนุมัติจ่ายเงินเป็นของผู้ว่าราชการจังหวัด เมื่อตรวจเอกสารประกอบเรียบร้อยก็สามารถจ่ายเงินได้ เชื่อว่าก่อนปีใหม่ทุกคนจะได้รับเงินสงเคราะห์ดังกล่าวแน่นอน
ด้านนายนิยม สองแก้ว อธิบดีกรมสวัสดิการและคุ้มครองแรงานกล่าวเพิ่มเติมว่า ลูกจ้างที่มีสิทธิได้รับเงินสงเคราะห์กองทุนสงเคราะห์ลูกจ้างเพิ่ม เป็นกรณีที่พนักงานตรวจแรงงานมีคำสั่งให้นายจ้างจ่ายค่าชดเชยหรือเงินอื่นตั้งแต่วันที่ 1 มีนาคม 2563 เป็นต้นไป และระเบียบคณะกรรมการกองทุนสงเคราะห์ลูกจ้างฉบับใหม่นี้ กำหนดกรอบระยะเวลามีผลบังคับใช้ถึงวันที่ 28 กุมภาพันธ์ 2565 โดยลูกจ้างที่มายื่นขอรับสิทธิ์เงินเพิ่มส่วนใหญ่เป็นลูกจ้างบริษัท บอดี้ แฟชั่น (ประเทศไทย) จำกัด จังหวัดนครสวรรค์ และลูกจ้างบริษัท บริลเลียนท์ อัลไลแอนซ์ไทย โกลบอล จำกัด จังหวัดสมุทรปราการ และสำหรับบริษัท เดอะวันประกันภัย จำกัด (มหาชน) ที่มีการเลิกจ้างลูกจ้าง และปิดกิจการ หากไม่มีการจ่ายค่าชดเชยให้ลูกจ้าง กระทรวงแรงงานก็จะดำเนินการให้ความช่วยเหลือด้านเงินสงเคราะห์จากกองทุนเงินสงเคราะห์ต่อไป
วันจันทร์ที่ 6 กันยายน 2564
ดร.ซก กรัดทะยา ที่ปรึกษาส่วนตัวของนายกรัฐมนตรี และรัฐมนตรีช่วยว่าการกระทรวงการท่องเที่ยวแห่งราชอาณาจักรกัมพูชาและคณะ เข้าพบหารือ รัฐมนตรีว่าการกระทรวงวัฒนธรรม
หารือความร่วมมือด้านวัฒนธรรมและการท่องเที่ยวเชิงวัฒนธรรม และเพื่อเชื่อมความสัมพันธ์ระหว่างประเทศไทยกับประเทศกัมพูชา
วันที่ ๖ กันยายน ๒๕๖๔ เวลา ๑๐.๐๐ น. ดร.ซก กรัดทะยา ที่ปรึกษาส่วนตัวของนายกรัฐมนตรี และรัฐมนตรีช่วยว่าการกระทรวงการท่องเที่ยวแห่งราชอาณาจักรกัมพูชาและคณะ เข้าพบนายอิทธิพล คุณปลื้ม รัฐมนตรีว่าการกระทรวงวัฒนธรรม เพื่อหารือความร่วมมือด้านวัฒนธรรมและการท่องเที่ยวเชิงวัฒนธรรม และเพื่อเชื่อมความสัมพันธ์ระหว่างประเทศไทยกับประเทศกัมพูชา โดยมี นางยุพา ทวีวัฒนะกิจบวร ปลัดกระทรวงวัฒนธรรม และนางสาวอุรุษยา อินทรสุขศรี ผู้อำนวยการกองการต่างประเทศ กระทรวงวัฒนธรรม เข้าร่วม ณ ห้องรับรอง ชั้น ๗ อาคารวัฒนธรรมวิศิษฏ์ กระทรวงวัฒนธรรม
วันพุธที่ 16 มีนาคม 2565
กสร. จับมือกลุ่มธุรกิจ TCP ลงนามความร่วมมือ ยกระดับการบริหารแรงงานด้วย GLP
กรมสวัสดิการและคุ้มครองแรงงาน (กสร.) ลงนามบันทึกข้อตกลงความร่วมมือ (MOU) เรื่อง “การยกระดับการบริหารแรงงานด้วยแนวปฏิบัติการใช้แรงงานที่ดี (GLP)” ร่วมกับบริษัทในกลุ่มธุรกิจ TCP มุ่งยกระดับการบริหารจัดการแรงงานที่ดีด้วย GLP
นายนิยม สองแก้ว อธิบดีกรมสวัสดิการและคุ้มครองแรงงานกล่าวหลังลงนามบันทึกข้อตกลงความร่วมมือเรื่อง การยกระดับการบริหารแรงงานด้วยแนวปฏิบัติการใช้แรงงานที่ดี (Good Labour Practices : GLP) ร่วมกับบริษัทในกลุ่มธุรกิจ TCP เมื่อวันที่ 16 มีนาคม 2565 ว่า รัฐบาลภายใต้การนำของพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน และนายสุชาติ ชมกลิ่น รัฐมนตรีว่าการกระทรวงแรงงานได้ให้ความสำคัญกับการบริหารจัดการแรงงานด้วยการพัฒนาระบบการบริหารจัดการแรงงาน เพื่อมุ่งสู่ความสำเร็จในการคุ้มครองสิทธิ และยกระดับคุณภาพชีวิตแรงงาน โดยการรณรงค์ส่งเสริมให้สถานประกอบกิจการนำแนวปฏิบัติการใช้แรงงานที่ดี (GLP) ไปใช้ในการบริหารด้านแรงงาน เพื่อให้เกิดบรรทัดฐานการปฏิบัติต่อแรงงานที่แสดงออกถึงการประกอบธุรกิจอย่างมีจริยธรรม และมีความรับผิดชอบทางสังคม ถือเป็นก้าวสำคัญอีกก้าวหนึ่งที่แสดงถึงความมุ่งมั่นของภาครัฐและภาคเอกชนที่ร่วมมือกันพัฒนาระบบการบริหารจัดการแรงงานที่ดี และขยายผลการพัฒนาสู่ห่วงโซ่อุปทาน เพื่อเป็นการยกระดับสภาพการจ้างและสภาพการทำงาน โดยแสดงถึงจริยธรรมทางธุรกิจ ปลอดการค้ามนุษย์ อันจะส่งผลให้เพิ่มโอกาสการแข่งขันทางการค้าในเวทีโลก
นายสราวุฒิ อยู่วิทยา ประธานเจ้าหน้าที่บริหารกลุ่มธุรกิจTCPกล่าวว่า กลุ่มธุรกิจ TCP ผู้ผลิตและเป็นเจ้าของแบรนด์เครื่องดื่มให้พลังงานที่มีชื่อเสียงระดับโลกอย่าง “กระทิงแดง” (เรดบูล) เรดดี้ สปอนเซอร์ แมนซั่ม เพียวริคุ ซันสแนคและวอริเออร์ ให้ความสำคัญกับการปฏิบัติต่อพนักงานกว่า 5,000 คนบนพื้นฐานของการเคารพสิทธิมนุษยชน มีการพัฒนาสถานประกอบกิจการให้มีระบบบริหารจัดการด้านแรงงานที่ดี เทียบเท่าระดับสากล พร้อมส่งเสริม สนับสนุนให้สถานประกอบกิจการในกลุ่มธุรกิจ TCP นำแนวปฏิบัติการใช้แรงงานที่ดี (GLP) มาใช้ในการบริหารจัดการแรงงานให้ประสบผลสำเร็จอย่างยั่งยืน สิ่งนี้สอดคล้องกับกรอบการพัฒนาที่ยั่งยืน “TCPSustainability” ด้าน “Quality” ที่มุ่งมั่นสู่การเป็นองค์กรที่คำนึงถึงสิทธิมนุษยชน ดูแลพนักงานให้มีคุณภาพชีวิตที่ดี มีความปลอดภัยทั้งสุขภาพกายและใจ สร้างความผูกพันกับองค์กร รวมทั้งส่งเสริมให้มีการพัฒนาทักษะ องค์ความรู้ และความก้าวหน้าในอาชีพ
อธิบดี กสร.กล่าวเพิ่มเติมว่า การแสดงเจตนารมณ์ร่วมกันของทั้งสองหน่วยงานในการดำเนินกิจกรรมส่งเสริมสนับสนุนและพัฒนาสถานประกอบกิจการในกลุ่มธุรกิจ TCP ให้มีการดำเนินธุรกิจอย่างมีความรับผิดชอบต่อสังคมด้านแรงงานสอดคล้องกับแนวปฏิบัติการใช้แรงงานที่ดี (GLP) เพื่อสร้างความมั่นคงให้กับธุรกิจอย่างยั่งยืนส่งผลให้สินค้าและบริการได้รับการยอมรับจากลูกค้าและกลุ่มผู้บริโภคในเวทีการค้าโลกเพิ่มศักยภาพและขีดความสามารถในการแข่งขันทางการค้า และเป็นต้นแบบให้สถานประกอบกิจการอื่น ๆ ยึดถือเป็นแนวทางในปฏิบัติการใช้แรงงานที่ดีต่อไป
วันศุกร์ที่ 16 กรกฎาคม 2564
กทท. ปรับอัตราค่าธรรมเนียมพิเศษการใช้น้ำมันเชื้อเพลิงของการให้บริการตู้สินค้าและการให้บริการเรือลากจูงตามสถานการณ์ปัจจุบัน
...
เรือโท กมลศักดิ์ พรหมประยูร ผู้อำนวยการการท่าเรือแห่งประเทศไทย เปิดเผยว่า การท่าเรือแห่ง-ประเทศไทย (กทท.) ปรับอัตราค่าธรรมเนียมพิเศษการใช้น้ำมันเชื้อเพลิงของการให้บริการตู้สินค้าและการให้บริการเรือลากจูง ณ ท่าเรือกรุงเทพและท่าเรือแหลมฉบัง ตั้งแต่วันที่ 1 กรกฎาคม 2564 ที่ผ่านมา เพื่อให้สอดคล้องกับสถานการณ์ปัจจุบันดังนี้
• อัตราค่าธรรมเนียมพิเศษการใช้น้ำมันเชื้อเพลิงของการให้บริการตู้สินค้า (ไม่รวมภาษีมูลค่าเพิ่ม)
ประเภทตู้สินค้า อัตราค่าธรรมเนียมเดิม
(1 เมษายน 2564) อัตราค่าธรรมเนียมปัจจุบัน
(1 กรกฎาคม 2564)
ตู้มีสินค้า ขนาด 20 ฟุต 38 บาท 45 บาท
ตู้มีสินค้า ขนาด 40 ฟุต 76 บาท 90 บาท
ตู้มีสินค้า ขนาดมากกว่า 40 ฟุต 86 บาท 101 บาท
ประเภทตู้สินค้า อัตราค่าธรรมเนียมเดิม
(1 เมษายน 2564) อัตราค่าธรรมเนียมปัจจุบัน
(1 กรกฎาคม 2564)
ตู้สินค้าเปล่า ขนาด 20 ฟุต 23 บาท 27 บาท
ตู้สินค้าเปล่า ขนาด 40 ฟุต 46 บาท 54 บาท
ตู้สินค้าเปล่า ขนาดมากกว่า 40 ฟุต 52 บาท 61 บาท
• อัตราค่าธรรมเนียมพิเศษการใช้น้ำมันเชื้อเพลิงของการให้บริการเรือลากจูง (ไม่รวมภาษีมูลค่าเพิ่ม)
ท่าเรือกรุงเทพ
เรือลากจูงตั้งแต่ 2,000 แรงม้า ขึ้นไป อัตราค่าธรรมเนียมเดิม
(1 เมษายน 2564) อัตราค่าธรรมเนียมปัจจุบัน
(1 กรกฎาคม 2564)
1,202 บาท / ชั่วโมง 1,432 บาท / ชั่วโมง
ท่าเรือแหลมฉบัง 1,435 บาท / ชั่วโมง 1,709 บาท / ชั่วโมง
(กรณีเศษของชั่วโมงแต่ไม่ถึง 30 นาที จะคิดเป็น 30 นาที และหากเกิน 30 นาที แต่ไม่ถึง 1 ชั่วโมง คิดเป็น 1 ชั่วโมง)
ทั้งนี้ กทท. จะทบทวนอัตราค่าธรรมเนียม ทุกวันที่ 1 ของเดือนมกราคม เมษายน กรกฎาคม และตุลาคมของทุกปี ซึ่งใช้ผลต่างของราคาน้ำมันดีเซลของบริษัท ปตท. จำกัด (มหาชน) ระหว่างราคาเฉลี่ยในระยะเวลา 3 เดือนที่ผ่านมาเปรียบเทียบกับราคาเฉลี่ยทั้งปีของปี พ.ศ. 2547 และจะปรับปรุงในกรณีที่ผลการคำนวณอัตราค่าธรรมเนียมมีการเปลี่ยนแปลงเกินกว่าร้อยละ 5
หากต้องการข้อมูลเพิ่มเติมสามารถสอบถามได้ที่แผนกวิเคราะห์ต้นทุน กองบัญชีงบประมาณ สำนักบัญชี ฝ่ายการเงินและบัญชี โทร. 0-2269-5620
วันจันทร์ที่ 4 ตุลาคม 2564
กอช.ส่งเสริมช่องทางการจำหน่ายให้สมาชิกร่วมกับธนาคารออมสิน ผ่านโครงการ “ตลาดนัดออนไลน์สไตล์ GSBร่วมกับ กอช.”
กองทุนการออมแห่งชาติ (กอช.) ร่วมกับธนาคารออมสิน ส่งเสริมช่องทางการจำหน่ายสินค้าสร้างรายได้ให้กับสมาชิก กอช. ในโครงการ“ตลาดนัดออนไลน์สไตล์ GSB ร่วมกับ กอช.” โดยลงทะเบียนฝากร้านฟรีไม่มีค่าใช้จ่ายสอบถามข้อมูลเพิ่มเติมได้ที่สายด่วนเงินออม โทร.02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือกอช. เปิดเผยว่ากองทุนการออมแห่งชาติ (กอช.) ร่วมกับธนาคารออมสิน ส่งเสริมช่องทางการจำหน่ายสินค้าและบริการเพิ่มช่องทางออนไลน์ตามวิถีใหม่ (New Normal) ในโครงการ “ตลาดนัดออนไลน์สไตล์ GSB ร่วมกับ กอช.”เพื่อมุ่งเป้าหมายการพัฒนาที่ยั่งยืนช่วยทำการตลาดเพื่อให้เกิดรายได้ ผลักดันให้เกิดผลลัพธ์เชิงบวกที่เป็นรูปธรรมแก่สังคม ให้ผู้ประกอบการรายย่อย (พ่อค้า แม่ค้า) และวิสาหกิจชุมชน พร้อมส่งเสริมช่องทางการขายสินค้าให้แก่สมาชิก กอช. เพิ่มช่องทางประชาสัมพันธ์ร้านค้าออนไลน์ผ่านเฟซบุ๊กของทั้งสองหน่วยงานช่วยยกระดับรายได้และมีเงินออมมากขึ้น สนับสนุนการพัฒนาเศรษฐกิจฐานรากของประเทศทั้งนี้สมาชิก กอช. ที่สนใจเข้าร่วมโครงการ สามารถลงทะเบียนได้ที่เฟซบุ๊ก กอช. โดยสแกนคิวอาร์โค้ด กรอกข้อมูล พร้อมภาพสินค้าประกอบให้ครบถ้วนสอบถามข้อมูลเพิ่มเติม สายด่วนเงินออม โทร. 02-049-9000
“คุณออม รัฐช่วยออม คุณได้บำนาญ”
วันอังคารที่ 2 พฤศจิกายน 2564
รมว.อว. ถวายผ้ากฐินพระราชทานกระทรวง อว. ณ วัดบุญวาทย์วิหาร จ.ลำปาง
รมว.อว. ถวายผ้ากฐินพระราชทานกระทรวง อว. ณ วัดบุญวาทย์วิหาร จ.ลำปาง
รมว.อว. ถวายผ้ากฐินพระราชทานกระทรวง อว. ณ วัดบุญวาทย์วิหาร จ.ลำปาง
วันนี้ (30 ตุลาคม 2564) เวลา 13.30 น. ณ บุญวาทย์วิหาร อำเภอเมือง จังหวัดลำปางศ.(พิเศษ) เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.)เป็นประธานถวายผ้าพระกฐินพระราชทานกระทรวงการอุดมศึกษา วิทยาศาสตร์ วิจัยและนวัตกรรม ประจำปี 2564 พร้อมด้วย ผศ.ดวงฤทธิ์ เบ็ญจาธิกุล ชัยรุ่งเรือง เลขานุการรัฐมนตรีฯ และโฆษกกระทรวงฯ น.ส.พัชรินรุจา จันทโรจนานนท์ ที่ปรึกษา รมว.อว. นายเอกนัฎ พร้อมพันธุ์ ที่ปรึกษา รมว.อว. นายดนุช ตันเทอดทิตย์ ผู้ช่วยรัฐมนตรีฯ ศ.สิริฤกษ์ ทรงศิวิไล ปลัดกระทรวงฯ ศ.ศุภชัย ปทุมนากุล รองปลัดกระทรวงฯ รศ.พาสิทธิ์ หล่อธีรพงศ์ รองปลัดกระทรวงฯ น.ส.สุณีย์ เลิศเพียรธรรม ผู้ตรวจราชการกระทรวงฯ ผู้บริหารกระทรวง อว. ผู้ว่าราชการจังหวัดลำปาง หัวหน้าส่วนราชการ ผู้บริหารสถาบันอุดมศึกษา ข้าราชการ และประชาชนเข้าร่วม
เมื่อเดินทางถึง รัฐมนตรีว่าการกระทรวงการอุดมศึกษาฯ ถวายความเคารพพระบรมฉายาลักษณ์พระบาทสมเด็จพระเจ้าอยู่หัว ก่อนหยิบผ้าพระกฐินพระราชทานจากพาน เดินเข้าสู่พระอุโบสถไปยังโต๊ะหน้าพระสงฆ์ วางผ้าพระกฐินบนพานแว่นฟ้า แล้วเดินไปยังโต๊ะหมู่บูชาหน้าพระประธาน จุดธูปเทียนบูชาพระรัตนตรัย จากนั้นถวายเครื่องบริวารกฐิน ผู้บริหารกระทรวง อว. ถวายเครื่องไทยธรรมแด่พระสงฆ์ โดยยอดเงินที่ถวายผ้าพระกฐินพระราชทานกระทรวงการอุดมศึกษา วิทยาศาสตร์ วิจัยและนวัตกรรม ประจำปี 2564 เป็นจำนวนเงินทั้งสิ้น จำนวน 2,079,415.59 บาท
วันอังคารที่ 12 ตุลาคม 2564
โฆษกรัฐบาล เผย "นายกฯ " เป็นห่วง  เดือนนี้มีวันหยุดหลายวัน  ขอประชาชน มีวินัยดูแลตนเอง  วางแผนการเดินทางอย่างระมัดระวัง ลดความเสี่ยงการรับ/แพร่เชี้อ โควิด-19
โฆษกรัฐบาล เผย "นายกฯ " เป็นห่วง  เดือนนี้มีวันหยุดหลายวัน  ขอประชาชน มีวินัยดูแลตนเอง  วางแผนการเดินทางอย่างระมัดระวัง ลดความเสี่ยงการรับ/แพร่เชี้อ โควิด-19
วันนี้ 12 ต.ค. 64 นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความห่วงใยประชาชน ยิ่งโดยเฉพาะการเดินทางไกลในช่วงนี้ ซึ่งมีปริมาณฝนตกหนักทั่วพื้นที่ โดย มีปริมาณฝนตกหนัก สะสมมากกว่า 90 มิลลิเมตรกระจายทั่วประเทศ ทั้งใน ภาคเหนือ จังหวัดน่าน เพชรบูรณ์ นครสวรรค์ อุทัยธานี ภาคตะวันออกเฉียงเหนือ จังหวัดชัยภูมิ ขอนแก่น เลย หนองคาย บึงกาฬ นครพนม อุดรธานี สกลนคร ภาคตะวันออก จังหวัดระยอง จันทบุรี ตราด และภาคใต้ จังหวัด ระนอง พังงา
ทั้งนี้ เดือนตุลาคม 64 นี้ นับว่ามีวันหยุดราชการหลายวัน ทำให้มีช่วงวันหยุดยาวติดต่อกันหลายวัน อาทิ วันพฤหัสบดีที่ 21 ตุลาคม 64 ( วันออกพรรษา ซึ่งเป็นหยุดพิเศษเฉพาะภาคกลาง) วันศุกร์ที่ 22 ตุลาคม 64 (วันหยุดชดเชยวันปิยมหาราช ซึ่งเลื่อนมาจาก วันที่ 25 ตุลาคม 64 ) ทั้งนี้เป็นไปตาม มติคณะรัฐมนตรี เมื่อ วันที่ 29 ธันวาคม 2563 ซึ่งจะทำให้มีวันหยุดยาว 4 วันต่อเนี่องในบางพื้นที่
“ท่านนายกฯ ได้ฝากเตือนในช่วงวันหยุด ซึ่งบางคนที่วางแผนเดินทางไกล ต้องช่วยกันดูแลป้องกันตนเองตามมาตรการสุขอนามัยส่วนบุคคล เพี่อป้องกันและลดความเสี่ยง ไม่ให้โควิด-19 แพร่ระบาดในช่วงวันหยุด รวมทั้งติดตามพยากรณ์อากาศ ตรวจสอบยานพาหนะ เพื่อการสัญจร อย่างปลอดภัยในช่วงปลายฤดูฝนนี้ ” นาย ธนกร กล่าว
........................
กลุ่มประชาสัมพันธ์และเผยแพร่ สำนักโฆษก
วันอังคารที่ 26 ตุลาคม 2564
โฆษกรัฐบาลเผย “นายกฯ”สั่งคุมเข้มลักลอบเข้าเมืองอย่างผิดกฎหมาย หลังกองกำลังสุรสีห์ปฏิบัติตามข้อสั่งการนายกรัฐมนตรี จับกุมแรงงานข้ามชาติผิดกฎหมาย พร้อมขยายผลดำเนินคดีผู้ที่เกี่ยวข้อง
โฆษกรัฐบาลเผย “นายกฯ”สั่งคุมเข้มลักลอบเข้าเมืองอย่างผิดกฎหมาย หลังกองกำลังสุรสีห์ ปฏิบัติตามข้อสั่งการนายกรัฐมนตรีและ รมว.กห. จับกุมแรงงานข้ามชาติผิดกฎหมาย 189 คน พร้อมขยายผลดำเนินคดีผู้ที่เกี่ยวข้องและนายทุน
นายธนกร วังบุญคงชนะ เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการฝ่ายความมั่นคง ตำรวจ ทหารและหน่วยงานที่เกี่ยวข้อง คุมเข้มจับกุมผู้ลักลอบนำแรงงานต่างด้าวเข้าเมืองตามแนวชายแดน หลังพบการรายงานจากทหารชุดเฉพาะกิจลาดหญ้า กองกำลังสุรสีห์ เจ้าหน้าที่ตำรวจตระเวนชายแดนที่ 136 สภ.ไทรโยค และฝ่ายปกครองอำเภอไทรโยค สามารถจับกุมแรงงานที่ลักลอบเข้าเมืองอย่างผิดกฎหมายได้รวมกันมากถึง 189 คนภายในวันเดียว บริเวณชายแดนอำเภอไทรโยค จังหวัดกาญจนบุรี และมีการรายงานสถานการณ์โควิด-19 พบว่า ตั้งแต่วันที่ 24 ตุลาคม 2564 มีผู้ที่ลักลอบเข้าเมืองและการเคลื่อนย้ายแรงงานที่ผิดกฎหมาย ทั้งหมด 376 คน โดยลักลอบมาตามชายแดนจากเมียนมา 64 คน กัมพูชา 264 คน และ สปป.ลาว 31 คน
โฆษกประจำสำนักนายกรัฐมนตรี กล่าวว่า นายกรัฐมนตรีในฐานะรัฐมนตรีว่าการกระทรวงกลาโหม กำชับให้เจ้าหน้าที่ฝ่ายปกครองเฝ้าระวัง จับกุมบุคคลต่างด้าวที่หลบหนีเข้าประเทศไทยอย่างผิดกฎหมายตามเส้นทางธรรมชาติ รวมทั้งสืบสวนผู้อยู่เบื้องหลัง เพื่อขยายผลจับกุมเครือข่ายการจัดหาแรงงานข้ามชาติผิดกฎหมาย เพื่อนำตัวมาดำเนินคดี ตามนโยบายของรัฐบาลในการป้องกันปราบปรามขบวนการลักลอบนำพาแรงงานต่างด้าวลักลอบเข้าเมืองโดยผิดกฎหมาย หากมีการพบเห็นการกระทำดังกล่าวหรือมีข้อมูลผู้เกี่ยวข้องกับการลักลอบเข้าเมืองอย่างผิดกฎหมาย สามารถแจ้งเบาะแสได้ที่ สายด่วนสำนักงานตรวจคนเข้าเมือง โทร.1178 หรือที่ www.immigration.go.th
“นายกรัฐมนตรีกำชับให้หน่วยงานฝ่ายปกครองและฝ่ายความมั่นคงเฝ้าระวังไม่ให้มีการลักลอบเข้าเมืองอย่างผิดกฎหมาย โดยให้หน่วยลาดตระเวน ลาดตระเวนเส้นทางธรรมชาติรอบแนวชายแดนของประเทศไทยทุกด้าน ที่สำคัญคือต้องดำเนินการสืบหาผู้อยู่เบื้องหลังที่เป็นนายหน้าในการจัดหาแรงงานด้วย เพราะเป็นลักษณะการกระทำผิดเข้าข่ายอาชญากรรมข้ามชาติ และอาจเป็นคลัสเตอร์การแพร่ระบาดของโรคโควิด-19 ด้วย” นายธนกรฯ กล่าว
วันอังคารที่ 3 สิงหาคม 2564
พม. โดย พก. ช่วยเหลือสองสามีภรรยาพิการทางการเห็น ป่วยโควิด-19 เข้ารับการรักษาด่วน
พม. โดย พก. ช่วยเหลือสองสามีภรรยาพิการทางการเห็น ป่วยโควิด-19 เข้ารับการรักษาด่วน
เมื่อวันที่ 25 ก.ค. 64เวลา 12.00 น.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า จากกรณีผู้สื่อข่าวรายการเรื่องเล่าเช้านี้ ทางสถานีโทรทัศน์ไทยทีวีสีช่อง 3HDได้รายงานข่าวสองสามีภรรยาพิการทางการเห็น (ตาบอด) ติดเชื้อโควิด-19 อาศัยอยู่ย่านเขตบางแค กรุงเทพฯ และสามีต้องนอนรักษาตัวอยู่ที่บ้าน นั้นตนได้มอบหมายให้กรมส่งเสริมและพัฒนาคุณภาพชีวิตคนพิการ (พก.) สอบข้อเท็จจริงและให้ความช่วยเหลือ พบว่า 2 สามีภรรยาได้พักอาศัยร่วมกับมารดา น้องสาว และบุตรสาว รวมจำนวน 5 คน ทั้งนี้ กระทรวง พม. โดย พก. ได้ประสานช่วยเหลือภรรยาให้เข้ารับรักษาอาการโควิด-19 ที่โรงพยาบาลราชพิพัฒน์ จนหายป่วย และกลับมาพักที่บ้านเรียบร้อยแล้ว
นางพัชรีกล่าวต่อว่า เมื่อวันที่ 20 ก.ค. 64 ผู้เป็นสามีทราบผลการตรวจว่าติดเชื้อโควิด-19 ทางโรงพยาบาลได้ประเมินและให้ยามารักษาตัวที่บ้านแบบHome Isolationแต่อาการไม่ดีขึ้น ล่าสุดเมื่อวันที่ 24 ก.ค. 64กระทรวง พม. โดย พก. ได้ประสานความช่วยเหลือไปยังทีมแพทย์ของสถาบันสิรินธรเพื่อการฟื้นฟูสมรรถภาพทางการแพทย์แห่งชาติ เข้ารับการตรวจรักษาโดยการเอกซเรย์ปอด (CXR)ที่โรงพยาบาลสนามบ้านวิทยาศาสตร์สิรินธรเพื่อคนพิการ จังหวัดปทุมธานี พบว่าเชื้อเริ่มลงปอด ทางแพทย์จึงได้ประสานส่งต่อเข้ารักษาที่โรงพยาบาลสนามบุษราคัมเรียบร้อยแล้ว สำหรับการช่วยเหลือในระยะต่อไป กระทรวง พม. โดย พก. ได้มอบหมายให้ศูนย์บริการคนพิการกรุงเทพฯ พิจารณาให้ความช่วยเหลือคนพิการและครอบครัวต่อไป
นางพัชรีกล่าวเพิ่มเติมว่าสำหรับคนพิการ กลุ่มเปราะบาง และประชาชนที่กำลังประสบปัญหาความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1)ศูนย์ช่วยเหลือสังคม สายด่วน พม. โทร. 13002) สายด่วนคนพิการ โทร. 14793) สำนักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
วันศุกร์ที่ 29 เมษายน 2565
ขยายมาตรการภาษีในการซื้อ ATK ให้แก่ผู้ประกอบการ
วันพฤหัสบดีที่ 28 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลลดภาระผู้ประกอบการโดยอนุมัติหลักการร่าง พ.ร.ฎ.ว่าด้วยการยกเว้นรัษฎากร เพื่อขยายเวลามาตรการภาษีสนับสนุนรายจ่ายค่าซื้อชุดตรวจโควิด-19 ด้วยตนเอง หรือ ATK ให้แก่บริษัทหรือห้างหุ้นส่วนนิติบุคคล โดยให้ได้รับสิทธิประโยชน์ทางภาษีเงินได้นิติบุคคลร้อยละ 50 ของรายจ่ายในการซื้อชุดตรวจ ATK สำหรับใช้กับพนักงานหรือลูกจ้างของตนเอง ต่อไปอีกเป็นระยะเวลา 9 เดือน คือตั้งแต่วันที่ 1 เม.ย.-31 ธ.ค.2565 คาดว่าจะช่วยแบ่งเบาภาระให้แก่ผู้ประกอบการได้ประมาณ 1,715 ล้านบาท และยังช่วยสนับสนุนให้ภาคเอกชนและประชาชนได้มีส่วนร่วมในการป้องกันและยับยั้งการแพร่ระบาดของโรคโควิด-19 ในสังคมโดยรวมของประเทศด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันเสาร์ที่ 30 เมษายน 2565
รมต.อนุชา ลงพื้นที่สุโขทัยเปิดโครงการไกล่เกลี่ยหนี้สินฯ ชื่นชมสมาชิกกองทุนหมู่บ้านมีความเข้มแข็ง ยกเป็นต้นแบบกองทุนประสบความสำเร็จ
รัฐมนตรีประจำสำนักนายกรัฐมนตรี นายอนุชา ลงพื้นที่สุโขทัยเปิดโครงการไกล่เกลี่ยหนี้สินฯ ชื่นชมสมาชิกกองทุนหมู่บ้านมีความเข้มแข็ง ยกเป็นต้นแบบกองทุนประสบความสำเร็จ
วันนี้(30เมษายน2565)เวลา10.00น.ณเทิดไทฟาร์มต.วังใหญ่อ.ศรีสำโรงจ.สุโขทัยนายอนุชานาคาศัยรัฐมนตรีประจำสำนักนายกรัฐมนตรีเป็นประธานเปิดโครงการไกล่เกลี่ยหนี้สินหาช่องทางทำกินขจัดสิ้นความยากจนภายใต้การดำเนินงานของกองทุนหมู่บ้านและชุมชนเมืองพื้นที่ต้นแบบ(จังหวัดสุโขทัย)โดยมีนายสมศักดิ์เทพสุทินรัฐมนตรีว่าการกระทรวงยุติธรรมกล่าวรายงานวัตถุประสงค์โครงการและมีนางพรรณศิริกุลนาถศิรินายชูศักดิ์คีรีมาศทองสมาชิกสภาผู้แทนราษฎรจ.สุโขทัย นายภูดิทอินสุวรรณ์สมาชิกสภาผู้แทนราษฎรจ.พิจิตรนายวิรุฬพรรณเทวีผู้ว่าราชการจังหวัดสุโขทัยนายเบญจพลนาคประเสริฐผู้อำนวยการสำนักงานกองทุนหมู่บ้านและชุมชนเมืองแห่งชาติผู้บริหารส่วนท้องถิ่นประชาชนเข้าร่วม
นายสมศักดิ์เทพสุทินรัฐมนตรีว่าการกระทรวงยุติธรรมกล่าวว่าโครงการไกล่เกลี่ยหนี้สินหาช่องทางทำกินขจัดสิ้นความยากจนภายใต้การดำเนินงานของกองทุนหมู่บ้านและชุมชนเมืองพื้นที่ต้นแบบจังหวัดสุโขทัยมุ่งหวังให้สมาชิกสมาชิกและประชาชนได้รับประโยชน์จากโครงการอย่างแท้จริงซึ่งกรมคุ้มครองสิทธิและเสรีภาพกรมบังคับคดีกระทรวงยุติธรรมร่วมกับองค์การบริหารส่วนจังหวัดสุโขทัยได้เข้ามามีส่วนสำคัญในการขับเคลื่อนโครงการให้เป็นผลสำเร็จทั้งการให้ความช่วยเหลือให้ความรู้ความเข้าใจในการไกล่เกลี่ยข้อพิพาทไกล่เกลี่ยหนี้สินก่อนฟ้องหรือหลังฟ้องและอำนวยความสะดวกทุกด้านทำให้ประชาชนคลายกังวลรู้สึกอุ่นใจและมีชีวิตความเป็นอยู่ที่ดีขึ้น
นายอนุชานาคาศัยรัฐมนตรีประจำสำนักนายกรัฐมนตรีกล่าวว่าจากสถานการณ์การแพร่ระบาดของโรคโควิด-19ส่งผลต่อภาวะทางเศรษฐกิจประชาชนในระดับฐานรากรวมถึงครัวเรือนของสมาชิกกองทุนหมู่บ้านฯได้รับผลกระทบไม่ว่าจะเป็นเรื่องการประกอบอาชีพมีรายได้ลดน้อยลงค่าใช้จ่ายมากขึ้นกองทุนหมู่บ้านบางแห่ง เกิดการฟ้องร้องดำเนินคดีกับกรรมการกองทุนหรือดำเนินคดีกับสมาชิกหรือบางแห่งก็อาจถึงขั้นบังคับคดียึดทรัพย์สินของกรรมการกองทุนหรือสมาชิกกองทุนส่งผลให้ได้รับความเดือดร้อนโครงการไกล่เกลี่ยหนี้สินฯภายใต้การดำเนินงานของกองทุนหมู่บ้านและชุมชนเมืองจะช่วยให้สมาชิกและประชาชนได้รับการช่วยเหลือบรรเทาความเดือดร้อนในด้านต่างๆทำให้สมาชิกสามารถประกอบอาชีพต่อไปได้
นายอนุชาฯกล่าวต่อไปว่าจังหวัดสุโขทัยมีข้อร้องเรียนด้านการดำเนินงานกองทุนหมู่บ้านในช่วง2ปีที่ผ่านมาจำนวน7กองทุนคิดเป็นร้อยละ0.81จากจำนวน864กองทุนซึ่งถือว่าเป็นตัวเลขที่น้อยมากสะท้อนให้เห็นถึงความร่วมมือและความตั้งใจของประชาชนในการขับเคลื่อนกองทุนใหัประสบความสำเร็จเกิดประโยชน์อย่างแท้จริงต่อสมาชิกเป็นต้นแบบของความเข้มแข็งในระดับหมู่บ้าน/ชุมชนที่ยั่งยืนอย่างแท้จริงตามนโยบายของรัฐบาลที่มุ่งหวังให้สมาชิกและประชาชนได้รับโอกาสในการพัฒนาด้านคุณภาพชีวิตความเป็นอยู่ที่ดีเพราะเมื่อทุกหมู่บ้านมีความเข้มแข็งสามารถเป็นกลไกหลักในการพัฒนาหมู่บ้านให้พึ่งพาตนเองได้สมาชิกและประชาชนในหมู่บ้านก็มีคุณภาพชีวิตที่ดีขึ้นได้เศรษฐกิจของประเทศก็จะดีขึ้นด้วย
--------------------------------
วันพุธที่ 1 กันยายน 2564
ประกาศ​ ขสมก.​ ประจำวันที่ 1 กันยายน 2564 พบพนักงานติดเชื้อไวรัส COVID-19 จำนวน 2 ราย
ประกาศ​ ขสมก.​ ประจำวันที่ 1 กันยายน 2564 พบพนักงานติดเชื้อไวรัส COVID-19 จำนวน 2 ราย
1)​ เจ้าหน้าที่บริหารงานทั่วไป ระดับ 3 งานประชุม กลุ่มงานเลขานุการและงานประชุม สำนักผู้อำนวยการ เพศหญิง อายุ 41 ปี
2)​ พนักงานเก็บค่าโดยสารรถธรรมดา สาย 65 เพศหญิง อายุ 41 ปี
วันอาทิตย์ที่ 17 ตุลาคม 2564
นายกฯ ปลื้ม “คลองโอ่งอ่าง” กลับมาเปิดให้บริการแล้ว สอดคล้องกับนโยบายผ่อนคลายกิจกรรมทางเศรษฐกิจ และเปิดประเทศ เตรียมพร้อมรองรับการฟื้นฟูเศรษฐกิจ
นายกฯ ปลื้ม “คลองโอ่งอ่าง” กลับมาเปิดให้บริการแล้ว สอดคล้องกับนโยบายผ่อนคลายกิจกรรมทางเศรษฐกิจ และเปิดประเทศ เตรียมพร้อมรองรับการฟื้นฟูเศรษฐกิจ
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ต่อกรณีการเปิดถนนคนเดิน “คลองโอ่งอ่าง” อีกครั้ง ตั้งแต่วันที่ 15 ตุลาคม 2564 นั้น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดีที่มีการตอบรับตามนโยบายรัฐบาลประกาศผ่อนปรนให้กิจกรรมและกิจการทางเศรษฐกิจในบางประเภท ซึ่งนายกรัฐมนตรีเชื่อมั่นว่า จะเป็นโอกาสในการส่งเสริมการท่องเที่ยว สร้างงาน สร้างรายได้ให้กับประชาชน อย่างไรก็ดี ขอให้ดำเนินการด้วยความระมัดระวังเป็นไปตามมาตรการ COVID-Free Setting ป้องกันโรคโควิด – 19 ที่รัดกุม
โฆษกรัฐบาล กล่าวว่า นอกจากคลองโอ่งอ่าง ที่ได้รับการปรับปรุงและพัฒนา จนได้รับได้รับรางวัล 2020 Asian Townscape Awards จาก โครงการตั้งถิ่นฐานมนุษย์แห่งสหประชาชาติ (United Nations Human Settlements Programme: UN-HABITAT) แล้ว ที่ผ่านมา นายกฯ ให้ความสำคัญกับวิถีชีวิตความเป็นอยู่ของประชาชนทุกคน โดยได้ติดตามโครงการปรับปรุงภูมิทัศน์บริเวณรอบคูคลอง ของคลองต่าง ๆ ในเมืองอย่างต่อเนื่อง อาทิ คลองช่องนนทรี คลองเปรมประชากร คลองคูเมืองเดิม คลองแสนแสบ คลองผดุงกรุงเกษม และคลองรอบกรุง พื้นที่รอบคลองเหล่านี้ได้รับการพลิกฟื้นให้กลับมามีชีวิตชีวา บ้านเรือนได้รับการปรับปรุงให้สวยงาม ไม่ขวางทางน้ำ มีเขื่อนระบายน้ำ เพิ่มพื้นที่สาธารณะให้กับคนเมือง ยกระดับคุณภาพชีวิตความเป็นอยู่ของประชาชน เพิ่มช่องทางการคมนาคม บำบัดน้ำเสีย แก้ปัญหาสิ่งแวดล้อม และเสริมสร้างสุขภาพกายและจิตใจให้ประชาชน
อนึ่ง ถนนคนเดินบริเวณคลองโอ่งอ่างจะเปิดทุกวันศุกร์ เสาร์ อาทิตย์ ระหว่างเวลา 15.00 - 20.00 น. มีกิจกรรมหลากหลาย อาทิ พายเรือคายัค รับชมทัศนียภาพสองฝั่งคลอง ชมภาพสตรีทอาร์ทบนถนนคนเดิน การแสดงจากประชาชนทั่วไป และมีซุ้มขายอาหารและสินค้า ทั้งนี้ กทม. ได้จัดมาตรการตรวจคัดกรองโควิด-19 ด้วยชุดตรวจ ATK ให้กับผู้ค้า ผู้ประกอบการและผู้ที่จัดกิจกรรมต่างๆ ทุกราย เป็นประจำทุกสัปดาห์ เพื่อความปลอดภัยของผู้เข้าร่วมงานทุกคน และในเดือนพฤศจิกายน ที่จะถึงนี้ กทม.ได้เตรียมจัดงานวันลอยกระทงคลองโอ่งอ่าง ในระหว่างวันที่ 19-21 พ.ย. 64 ด้วย
วันจันทร์ที่ 20 มิถุนายน 2565
​“U2T for BCG and Regional Development” program to be implemented in 7,435 sub-districts throughout the country
​“U2T for BCG and Regional Development” program to be implemented in 7,435 sub-districts throughout the country
June 20, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha assigned concerned agencies to expedite their endeavor to promote equitable distribution of revenue and address bread and butter concern in a tangible manner through the implementation of “U2T for BCG and Regional Development” program in 7,435 sub-districts throughout the country.
The “U2T for BCG and Regional Development” program is aimed to allocate quality personnel to each Tambon (sub-district) for local growth and an increase of revenue through the collaboration between over 98 public/private universities and new graduates and local communities. Target groups are new graduates of not over 5 years and local people/laid-off workers, whose basic skills related to the BCG economy will be enhanced. The implementation period is 3 months from July to September 2022. Thailand Community Big Data (TCD) will also be leveraged to ensure sustainable growth and revenue generation of the grassroots economies. Those interested to take part in the program may register at Ministry of Higher Education, Science and Innovation’s website: http://www.u2t.ac.th.
According to the Government Spokesperson, the program will take forward the success of its predecessor, “U2T BCG: University to Tambon” program, implemented in 2021, which has generated over 4.75 times of social return on investment, or approx. 50 billion Baht, from the employment of over 58,000 people and organization of at least 10,088 activities in 3,000 Tambons. The “U2T for BCG and Regional Development” program is now ready to be implemented after an approval made by the cabinet on June 14, 2022.
Under the program more than 15,000 activities, e.g., technology transfer, business matching, marketing management, etc., will be held in 7,435 Tambons throughout the country, while at least 70,000 new graduates and local people will be upskilled/reskilled. The program is expected to help increase sales of local products and services by no less than 10%, and generate over 600 million Baht/month.
According to the Government Spokesperson, the Prime Minister has always prioritized the development of grassroots economy and promotion of people’s quality of life. Adoption of the BCG economic model is believed to maximize income generation in a sustainable manner. Aside from creating employments and revenues, the program will feature production and service technology transfer, online/offline market expansion, and standardization of products and services, which will promote sustainable growth of the communities.
วันเสาร์ที่ 11 กันยายน 2564
โฆษกดีอีเอสเตือนอย่าหลงเชื่อ เลื่อนจ่ายเงินบำนาญเร็วขึ้น 1 วัน ใน เดือนกันยายนเป็นวันที่ 21 ก.ย. 64
โฆษกดีอีเอสเตือนอย่าหลงเชื่อ เลื่อนจ่ายเงินบำนาญเร็วขึ้น 1 วัน ใน เดือนกันยายนเป็นวันที่ 21 ก.ย. 64
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการเผยแพร่เกี่ยวกับประเด็นเรื่องเดือนกันยายนเลื่อนวันจ่ายเงินบำนาญเร็วขึ้น1วันเป็นวันที่21ก.ย. 64ทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยกรมบัญชีกลางกระทรวงการคลังพบว่าประเด็นดังกล่าวนั้นเป็นข้อมูลเท็จ
จากที่มีการแชร์ข้อมูลว่ามีการเลื่อนวันจ่ายเงินบำนาญของเดือนกันยายนให้เร็วขึ้น1วันจากวันที่22ก.ย.เป็นวันที่21ก.ย. 64ทางกรมบัญชีกลางกระทรวงการคลังได้ชี้แจงข้อเท็จจริงว่ากรมบัญชีกลางจ่ายเงินบำนาญของเดือนกันยายน2564ในวันที่22กันยายน2564ตามเดิมไม่มีการเปลี่ยนแปลงแต่อย่างใด
ดังนั้นขอให้ประชาชนอย่าหลงเชื่อและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากกระทรวงการคลังสามารถติดตามได้ที่เว็บไซต์www.mof.go.thหรือโทร. 1689นอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24
ชั่วโมง
***********
วันอาทิตย์ที่ 29 สิงหาคม 2564
โฆษกรัฐบาลน้อมรับเสียงสะท้อนประชาชน  ยืนยันรัฐบาลเร่งแก้ปัญหาโควิด-19 ควบคู่ฟื้นฟูเศรษฐกิจ ขอใช้ผลงานพิสูจน์การทำงานของรัฐบาล หลังยอดผู้ติดเชื้อลดลงต่อเนื่อง
โฆษกรัฐบาลน้อมรับเสียงสะท้อนประชาชน  ยืนยันรัฐบาลเร่งแก้ปัญหาโควิด-19 ควบคู่ฟื้นฟูเศรษฐกิจ ขอใช้ผลงานพิสูจน์การทำงานของรัฐบาล หลังยอดผู้ติดเชื้อลดลงต่อเนื่องและคลายล็อกกิจกรรมทางเศรษฐกิจ เริ่ม 1 ก.ย. นี้
วันที่ 29 ส.ค.64 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่ ต้องขอบคุณหลายหน่วยงานที่ออกมาจัดทำแบบสอบถามความเห็นของประชาชนเกี่ยวกับประเด็นหรือสถานการณ์ที่อยู่ในความสนใจของพี่น้องประชาชน รวมถึงการดำเนินงานของรัฐบาล ยืนยันรัฐบาลรับฟังและพร้อมนำเสียงสะท้อนของประชาชน มาปรับปรุงนโยบาย มาตรการและการทำงาน เพื่อให้สอดคล้องกับความต้องการที่แท้จริงของประชาชนมากที่สุด สำหรับการสำรวจความคิดเห็นของประชาชนล่าสุดถึงความต้องการของคนไทยในยุคโควิด-19 พบว่า ประชาชนอยากเห็นกระบวนการบริหารจัดการของภาครัฐเกี่ยวกับสถานการณ์โควิด-19 และการฟื้นฟูทางเศรษฐกิจที่มีประสิทธิภาพนั้น ยืนยันว่า รัฐบาลและทุกส่วนราชการทุ่มเททำงาน บริหารสถานการณ์เพื่อยับยั้งการแพร่ระบาดของไวรัสโควิด-19 ทั้งสถานพยาบาล เตียงผู้ป่วย เวชภัณท์ ยา วัคซีน ควบคู่ไปกับการออกมาตรการเยียวยาผู้ได้รับผลกระทบสำหรับกลุ่มเฉพาะต่าง ๆ ทั้ง ผู้ประกอบการ SMEs เกษตรกร แรงงาน อาชีพอิสระ นักเรียนและประชาชนทั่วไป ช่วยบรรเทาผลกระทบที่เกิดจากสถานการณ์โควิด-19
นายธนกร กล่าวว่า ด้วยความร่วมมือร่วมใจของพี่น้องประชาชนที่ปฏิบัติตามมาตรการของรัฐ ทำให้จำนวนผู้ป่วยติดเชื้อโควิด-19 ตลอดระยะเวลากว่าสองสัปดาห์ที่ผ่านมาลดลงต่อเนื่อง ขณะที่ยอดผู้ป่วยหายป่วยมีจำนวนมากขึ้นเรื่อย ๆ และตั้งแต่วันที่ 1 ก.ย. เป็นต้นไป ศบค. กลับมาให้กิจการ/กิจกรรมเปิดดำเนินการได้เกือบเหมือนปกติ ภายใต้มาตรการการป้องกันโควิด-19 ถือเป็นแรงส่งทางเศรษฐกิจเดินหน้าต่อไปได้ ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังกำชับให้ทุกส่วนราชการ เร่งทำงานตามยุทธศาสตร์ นโยบายสำคัญของรัฐบาล และสื่อสารให้ประชาชนรับทราบการดำเนินงานของรัฐบาล สร้างความเชื่อมั่น เพราะเครื่องพิสูจน์การทำงานของรัฐบาลที่แท้จริงคือ ผลงานมากกว่าผลโพล
วันจันทร์ที่ 23 สิงหาคม 2564
สภาเภสัชกรรม เตรียมพร้อมร้านยา กระจาย ATK ฟรี! ให้ประชาชนกลุ่มเสี่ยง
....
สภาเภสัชกรรม เตรียมพร้อมจัดระบบร้านขายยาเป็นจุดกระจายชุดตรวจโควิด-19 ATK จำนวน 8.5 ล้านชิ้น สำหรับแจกฟรีให้ประชาชนกลุ่มเสี่ยงไปตรวจด้วยตัวเอง ซึ่งจะช่วยให้ค้นหาผู้ติดเชื้อได้รวดเร็ว ลดการแพร่เชื้อไปยังครอบครัวและชุมชน และลดผู้ป่วยสีเหลือง - แดง จากการรอเตียง
.
โดยร้านยาจะติดต่อกลุ่มเสี่ยง ที่ขึ้นทะเบียนในระบบของ สปสช. ผ่านทางโทรศัพท์หรือ LINE เพื่อสอบถามอาการ และจัดส่ง ATK ไปให้ที่บ้าน พร้อมให้คำแนะนำในการใช้ชุดตรวจด้วยตนเอง
.
หากผลเป็นลบ แนะนำให้กักตัวที่บ้าน และภายใน 3 - 5 วัน จะส่ง ATK ให้อีกครั้งเพื่อยืนยันผลตรวจ ในกรณีที่ติดเชื้อ จะประเมินอาการ หากเป็นกลุ่มสีเขียวให้แยกกักตัวที่บ้าน และจัดชุดยาเพื่อรักษาตามอาการ หากเป็นกลุ่มสีเหลือง - แดง สปสช. จะส่งต่อไปรักษาตัวที่โรงพยาบาล
.
ล่าสุดมีร้านยาทั่วประเทศเข้าร่วมโครงการแล้วกว่า 1,000 ร้าน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 29 กรกฎาคม 2564
ไทยรับมอบ ATK 1.1 ล้านชุด จากสวิตฯ เตรียมแจกจ่ายประชาชน
....
รัฐบาลไทยรับมอบอุปกรณ์ทางการแพทย์จากเอกอัครราชทูตสวิตเซอร์แลนด์ประจำประเทศไทย ในฐานะผู้แทนรัฐบาลสวิตเซอร์แลนด์ ประกอบด้วย ชุดตรวจเชื้อโควิด-19 แบบเร็ว Antigen Test Kit หรือ ATK จำนวน 1.1 ล้านชุด และเครื่องช่วยหายใจ (Ventilator) 102 เครื่อง เมื่อช่วงเช้าวันนี้ (29 ก.ค.64) เวลา 05.20 น.
.
ชุดตรวจ ATK ทั้งหมดนี้ จะแจกจ่ายให้กับประชาชนและบุคลากรทางการแพทย์ เพื่อใช้ในการตรวจหาเชื้อโควิดเชิงรุกในพื้นที่ระบาด ส่วนเครื่องช่วยหายใจจะกระจายไปยังโรงพยาบาลที่ขาดแคลน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันเสาร์ที่ 2 เมษายน 2565
นายกฯ ยินดี รถไฟขนส่ง "ทุเรียน - มะพร้าว" เที่ยวปฐมฤกษ์ถึงจีนแล้ว เตรียมผลักดันส่งออกสินค้าเกษตรชนิดอื่น ๆ ของไทยเพิ่มขึ้น
.....
พลเอก ประยุทธ์ จันทร์โอชา นายกรัฐมนตรี ยินดีที่สินค้าเกษตรของไทยอย่างทุเรียนและมะพร้าวที่ถูกขนส่งโดยรถไฟเที่ยวปฐมฤกษ์ ผ่านเส้นทางรถไฟจีน - ลาว ได้เดินทางถึงประเทศจีนแล้ว (30 มี.ค. 65) ณ ด่านโมฮ่าน มณฑลยูนนาน ซึ่งผ่านมาตรการ Zero Covid ของรัฐบาลจีนอย่างเคร่งครัด
.
ถือเป็นก้าวสำคัญในการขนส่งสินค้าระบบรางทางเลือกใหม่ของไทย ที่ช่วยย่นเวลาขนส่ง ลดต้นทุนขนส่ง ลดสัมผัสเชื้อโรค อีกทั้งยังเพิ่มโอกาสและมูลค่าผลผลิตให้เกษตรกรในการขยายตลาดผู้บริโภค
.
ต่อจากนี้ รัฐบาลจะเร่งหาแนวทางเพิ่มเติม เพื่อผลักดันสินค้าเกษตรไทยชนิดอื่น ๆ ออกสู่ตลาดจีนในช่วงฤดูกาลผลผลิตนี้ เช่น มังคุด ส้มโอ มะม่วง เป็นต้น ซึ่งยังคงได้รับความนิยมในกลุ่มผู้บริโภคชาวจีน
.
นายกฯ เชื่อมั่นว่าการเริ่มต้นใช้ระบบรางเพื่อการขนส่งสินค้าจากประเทศไทยถึงประเทศจีนเกือบเต็มรูปแบบนี้ จะช่วยสนับสนุนการส่งออกสินค้าทางการเกษตรของไทยให้ดียิ่งขึ้น
.
โดยได้ชับทุกหน่วยงานที่เกี่ยวข้อง เร่งแก้ปัญหาและเตรียมความพร้อมด้านต่าง ๆ เพื่ออำนวยความสะดวกแก่เกษตรกรและผู้ประกอบการ ที่สำคัญต้องไม่ละเลยการขายสินค้าผ่านช่องทางออนไลน์ด้วย
.
อ่านเพิ่มเติม คลิกhttps://www.thaigov.go.th/news/contents/details/53167
#ไทยคู่ฟ้า#ร่วมต้านโควิด19
-------------------
วันพุธที่ 24 พฤศจิกายน 2564
PM to attend ASEM 13 via videoconference
PM to attend ASEM 13 via videoconference
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is scheduled to attend the 13thAsia-EuropeMeeting(ASEM 13)via a teleconferenceduringNovember 25-26, 2021.
ASEM 13 will be held under the theme “Strengthening Multilateralism for Shared Growth”, and is hosted by Cambodia.The Prime Minister will attend ASEM 13 not only astheleader ofThailand but alsoas theASEAN Coordinatorfor 2021-2022.He will deliverstatementsinbothcapacities.
As for the statement to be delivered on behalf of Thailand duringthe secondplenarysessionunder theme: “COVID-19, health and socio-economic recovery”, the Prime Minister will share experiences and the lesson learned to overcome the crisis toward the Next Normalera, and will proposetangible cooperation between Asia and Europe. At the Retreat Session, he will deliver a statement to point outthe importanceofchange managementfor the transition to the Next Normal.
With regard tohis capacity as the ASEAN Coordinator,the Prime Minister willdeliver a statement at the opening ceremony to underscorethe importance of cooperation under multilateral frameworks, especially Asia-Europe cooperation,in coping with various global challenges.At the joint pressconference,apart from emphasizing the importance of ASEM,the Prime Minister willaffirmhis endorsement formultilateralcooperationto engageboth small and large countries to cope with global challenges.
The Asia–Europe Meeting (ASEM) is an Asian–European political dialogue forum to enhance relations and various forms of cooperation between its partners.The main components of the ASEM Process rest on the following 3 pillars:1)Political Pillar, 2)Economic & Financial Pillar, and 3)Social, Cultural & Educational Pillar.Thailand is one of ASEM’s founding members, and wasthehost of the1st ASEM Summit (ASEM1)in 1996.
ASEM 13’s schedule is as follows:
25/11/2021
15:00​​ Group photo
15:05​​ Opening session
-Welcoming video presentation
-Opening Statement (Prime Minister of Cambodia), and Statement by Regional Coordinators (president ofthe European Union (EU), president ofthe European Commission,Prime Ministers ofRussia, Slovenia, and Thailand)
15:35​​ Session with stakeholders (representatives from side events)
15:50​​ First plenary session: ASEM's role in promoting multilateralism
26/11/2021
15:00 Second plenary session: COVID-19 and socio-economic recoveryand development
17:15​​ Retreat session: ASEM issues / international and regional issues
18:45​​ Adoption of outcome documents
18:50​​ Closing session
19:00​ Joint press conference(Prime Minister of Cambodia,president of the European Union (EU), president of the European Commission, Prime Ministers of Russia, Slovenia, and Thailand)
วันพฤหัสบดีที่ 3 กุมภาพันธ์ 2565
รฟท. ร่วมแสดงความเสียใจและเป็นเจ้าภาพสวดพระอภิธรรมศพเจ้าหน้าที 2 ราย ที่ประสบอุบัติเหตุเสียชีวิต จากเหตุรถไฟชนกับรถบรรทุกพ่วง 18 ล้อในพื้นที่ จ.อุดรธานี  พร้อมมอบเงินช่วยเหลือ
จากอุบัติเหตุขบวนรถเร็วที่ 134 หนองคาย-กรุงเทพ ชนกับรถบรรทุกพ่วง 18 ล้อ บริเวณจุดตัดเสมอระดับทางรถไฟ-รถยนต์ หลักกิโลเมตรที่ 564/6-7 อ.เมือง จ.อุดรธานี ส่งผลให้พนักงานเสียชีวิต  2 รายคือ นายวุฒิชัย เรืองอร่าม และนายเจนณรงค์ ชื่นช้อย
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า 2 ก.พ. 2565 นายนิรุฒ มณีพันธ์ ผู้ว่ารฟท. ได้เดินทางไปร่วมแสดงความเสียใจกับครอบครัวและญาติผู้เสียชีวิต พร้อมเป็นประธานสวดพระอภิธรรมศพ นายวุฒิชัย เรืองอร่าม ณ วัดแก้วฟ้าจุฬามณี กรุงเทพมหานคร พร้อมทั้งส่งตัวแทนของ รฟท. เป็นประธานในพิธีสวดพระอภิธรรมศพ นายเจนณรงค์ ชื่นช้อย ที่บ้าน ต.หลุบเลา อ.ภูพาน จ.สกลนคร โดยมี รฟท. เป็นเจ้าภาพสวดพระอภิธรรม ซึ่งผู้ว่า รฟท. ได้มอบเงินช่วยเหลือส่วนตัวและเงินช่วยเหลือตามระเบียบของการรถไฟฯ ให้แก่ครอบครัวผู้เสียชีวิต ทั้ง 2 ราย
ทั้งนี้ รฟท. ขอแสดงความเสียใจอย่างสุดซึ่งต่อครอบครัวพนักงานขับรถและช่างเครื่องของรฟท. ที่เสียชีวิตจากอุบัติเหตุครั้งนี้ และถือเป็นการสูญเสียบุคลากรอันมีค่าของรฟท. ซึ่งหลังจากนี้รฟท. ยืนยันจะดูแลและช่วยเหลือครอบครัวของผู้เสียชีวิตอย่างเต็มที่ และให้เจ้าหน้าที่ที่เกี่ยวข้องเร่งตรวจสอบหาสาเหตุการเกิดอุบัติเหตุในครั้งนี้ พร้อมกำชับให้พนักงานทุกคน เพิ่มความเข้มงวดกระบวนการทำงาน รวมถึงมาตรการต่างๆ เพื่อให้เกิดความปลอดภัยสูงสุดต่อพนักงานและประชาชนที่มาใช้บริการ
นอกจากนี้ ผู้ว่ารฟท. ได้มอบนโยบายในการรณรงค์ส่งเสริมให้ความรู้เกี่ยวกับกฎระเบียบจราจร แก่พี่น้องประชาชนที่สัญจรไปมาผ่านจุดตัดเสมอระดับทางรถไฟ - รถยนต์ ตลอดจนร่วมกับหน่วยงานที่เกี่ยวข้อง ในการแก้ปัญหาจุดตัดเสมอระดับทาง และปิดทางลักผ่านเพื่อลดการเกิดอุบัติเหตุ รวมถึงขอความร่วมมือให้ประชาชนปฏิบัติตามกฎระเบียบจราจรอย่างเคร่งครัด เพื่อให้เกิดความปลอดภัย โดยคำนึงถึงประโยชน์ต่อส่วนรวมเป็นสำคัญ